હું ગુજરાત છું. મહારાષ્ટ્રમાંથી અલગ થઈને એક અડીખમ બનેલા રાજ્ય તરીકે વિશ્વમાં મારો ડંકો વાગે છે. ત્યારે 57 વર્ષની ઉંમરમાં મેં ગોધરાકાંડ, અનેક કોમી તોફાનો અને ભૂકંપ જેવી હોનારતો સહન કરીને આજે હું એક નવા વિકાસની ઉંચાઈને આંબીને આજે વિશ્વ ફલક પર મારૂ નામ સ્થાપિત કર્યું છે. 1 મે, 1960ના રોજ ગુજરાત મહારાષ્ટ્રથી અલગ પડીને સ્વતંત્ર રાજ્ય બન્યું ત્યારે જાણકારોએ તત્કાલીન સ્થિતિને જોઈને ભીતિ વ્યક્ત કરેલી કે રાજ્ય આર્થિક દૃષ્ટિએ ક્યારેય બે પાંદડે થઈ શકશે નહીં. જાણકારો ખોટા નહોતા, પરંતુ ગુજરાતી લોકોના ઉદ્યમ અને ઉદ્યોગસાહસિકતાએ તેમને ખોટા પાડ્યા છે!